钦定古今图书集成/明伦汇编/官常典/第771卷 > 册府元龟 > 《礼士》
## 钦定古今图书集成/明伦汇编/官常典/第771卷 > 册府元龟 > 《礼士》

夫见善如不及先儒之丕训就贤体远为政之要道
自昔牧人守土之吏曷尝不尊尚贤者详延俊乂申
其礼遇咨其道义然后能成化而美俗哉！至若几杖
之设以重于耆年书记之问以奖其高行亲诣闾巷
靡辞于屈体召至郡闾钦闻其绪言或重其经术待
以师友，或接之恩纪同乎！昆弟及至旌异其德推显
其材褒待越于常制延辟极其勤恳用能耸厉四封
之内，激昂中人之志使其靡然向风，翕然迁善遵行
礼让臻乎耻格。《周书》所谓“庸庸祗祗”者谓此物也。夫
汉曹参为齐相闻胶西有盖公善治黄老言，使人厚
币请之。既见盖公。盖公为言“治道贵乎清净而民自
定。”推此类具言之。参于是避正堂舍盖公焉。